ສະພາ Niger ອະນຸມັດ ໃຫ້ສົ່ງກຳລັງ ໄປສູ້ລົບ ກັບ ພວກຫົວຮຸນແຮງ ໂບໂກຮາຣຳ
ສະພາ Niger ໄດ້ອະນຸມັດ ສົ່ງທະຫານ ໄປສູ້ລົບ ກັບພວກຫົວຮຸນແຮງ ໂບໂກຮາຣຳ ໃນຖານະທີ່ ເປັນສ່ວນນຶ່ງ ຂອງກອງກຳລັງຂົງເຂດ.
ສະພາແຫ່ງຊາດ Niger ໄດ້ອະນຸມັດ ດ້ວຍຄະແນນສຽງຢ່າງ ເປັນເອກກະສັນ ໃຫ້ສົ່ງກຳລັງທະຫານໄປສູ້ລົບກັບພວກຫົວ ຮຸນແຮງ Boko Haram ໃນຖານະທີ່ເປັນພາກສ່ວນນຶ່ງຂອງ ກຳລັງຂົງເຂດ ອີງຕາມຄຳຖະແຫຼງຂອງບັນດາສະມາ ຊິກສະ ພາ ຫລັງຈາກການລົງຄະແນນສຽງກັນ ໃນຕອນແລງວັນຈັນ ວານນີ້ ປະເທດ Niger, Nigeria, Chad, Cameron ແລະ Beni ມີແຜນການທີ່ຈະສົ່ງກຳລັງທະຫານ ຫລາຍເຖິງ 8,750 ຄົນ ໄປສູ້ລົບກັບພວກຫົວຮຸນແຮງ ທີ່ໄດ້ສັງຫານປະຊາຊົນຫຼາຍ ພັນຄົນ ນັບແຕ່ໄດ້ເລີ້ມ ກໍ່ການກະບົດຂຶ້ນ ໃນປີ 2009 ບໍ່ເທົ່າໃດຊົ່ວໂມງ ກ່ອນການລົງຄະແນນສຽງກັນ ພວກນັກລົບຂອງກຸ່ມ Boko Haram ກໍ ໄດ້ທຳການໂຈມຕີ ເມືອງ Diffa ໃນພາກຕາເວັນອອກສຽງໃຕ້ຂອງ Niger ຮວມທັງການ ໂຈມຕີດ້ວຍລະເບີດ ແລະບຸກເຂົ້າໄປໃນຄຸກແຫ່ງນຶ່ງ ຫົວໜ້າຂອງກຸ່ມ Boko Haram ທ້າວ Abubakar Shekau ໄດ້ໃຫ້ຄຳໝັ້ນສັນຍາໃນ ວີດີໂອໃໝ່ ທີ່ຫາກໍນຳອອກເຜີຍແຜ່ທາງ You Tube ໃນວັນຈັນວານນີ້ວ່າ ຈະເອົາໄຊຊະ ນະກຳລັງຂອງຂົງເຂດ ທ້າວ Shekau ກ່າວວ່າ ກຳລັງຂະໜາດດັ່ງກ່າວແມ່ນຍັງນ້ອຍຢູ່ ແລະພວກນັກລົບຂອງລາວ ສາມາດຂ້າເຂົາເຈົ້າເທື່ອລະຄົນ ນອກນັ້ນລາວຍັງໄດ້ຂົ່ມຂູ່ຕໍ່ປະທານາທິບໍດີ Chad ທ່ານ Idriss Deby ຊຶ່ງກຳລັງທະຫານຂອງທ່ານ ໄດ້ສູ້ລົບກັບພວກນັກລົບ ຂອງກຸ່ມ Boko Haram ໃນ ອາທິດແລ້ວນີ້ ທີ່ ປະເທດ Nigeria, Niger ແລະ Cameron ຄະນະກຳມາທິການເລືອກຕັ້ງ ທີ່ເປັນອິດສະຫຼະຂອງໄນຈີເຣຍ ໄດ້ເລື່ອນເວລາ ການ ເລືອກຕັ້ງປະທານາທິບໍດີ ແລະສະມາຊິກສະພາ ໄປໃສ່ທ້າຍເດືອນມີນາ ໂດຍອ້າງສະ ຖານະການດ້ານຄວາມປອດໄພຂອງປະເທດ